Diari Oficial de la Generalitat Valenciana


Sumari del DOGV 9474, del 21-11-2022 (2022/10748)

RESOLUCIÓ de 17 de novembre de 2022, del director general de Política Lingüística i Gestió del Multilingüisme, per la qual s'obri un segon període d'admissió i matrícula per al curs acadèmic 2022-2023 en l'Escola Oficial d'Idiomes Virtual Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10905


Data del document
:   17-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * organització de l'ensenyament
    * ensenyament d'idiomes

RESOLUCIÓ de 17 de novembre de 2022, del director general de Política Lingüística i Gestió del Multilingüisme, per la qual s'obri un segon període d'admissió i matrícula per al curs acadèmic 2022-2023 en l'Escola Oficial d'Idiomes Virtual Valenciana. [2022/10446]  
La Resolució de 31 d'octubre de 2022, del director general de Política Lingüística i Gestió del Multilingüisme, per la qual s'estableix el calendari i el procés d'admissió i matrícula per al curs acadèmic 2022-2023 en l'Escola Oficial d'Idiomes Virtual Valenciana, va resoldre que la sol·licitud de torns de matrícula estaria disponible en els dies i horaris següents: des de les 09.00 hores del dia 7 de novembre de 2022 fins a les 15.00 hores del dia 8 de novembre de 2022 o fins que s'esgotaren els torns, i posteriorment, els dies d'accés per a la formalització de la matrícula van ser el 9, 10 i 11 de novembre de 2022.  
  
Transcorregut els dos períodes adés relacionats, l'eoivirtual.com encara disposa de vacants per als diferents nivells i horaris d'anglés.  
  
Amb la finalitat que aquestes places no es queden sense ocupar es fa necessari obrir un segon període d'admissió i matrícula per al curs acadèmic 2022-2023 i per a l'idioma anglés.  
Per tot això, en virtut de les competències que m'atribueix l'article 11 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
L'eoivirtual.com ofereix en segona convocatòria les places vacants de l'idioma anglés en línia de la primera convocatòria d'admissió i matrícula dels nivells següents:  
- 1r i 2n A2, 1r i 2n B1, 1r i 2n B2, 1r i 2n C1 d'anglés  
  
Segon  
El procés d'admissió als cursos curriculars virtuals d'anglés és el següent:  
1. Cal fer una sol·licitud de torn de matrícula com a requisit previ a la matriculació. Els enllaços a la sol·licitud de torn es troben a la pàgina web: www.eoivirtual.com.  
2. La sol·licitud de torn de matrícula estarà disponible en els dies i horaris que estableix l'annex I.  
3. El termini per a la formalització de la matrícula és el que estableix l'annex I. Les persones amb torn assignat disposaran de 48 h per a formalitzar la matrícula, a partir de la data que els ha sigut assignada.  
4. Cada persona només pot optar a un torn. Una vegada obtingut el torn, pot fer una única sol·licitud telemàtica en la qual ha de triar la preferència horària.  
5. El torn no garanteix l'obtenció de plaça.  
6. Les persones que hagen obtingut plaça i hagen formalitzat la matrícula en un curs diferent del primer curs del nivell A2 han de confirmar en el tràmit telemàtic la seua declaració responsable i aportar la documentació requerida en el resolc quart de la Resolució de 31 d'octubre de 2022, del director general de Política Lingüística i Gestió del Multilingüisme, per la qual s'estableix el calendari i el procés d'admissió i matrícula per al curs acadèmic 2022-2023 en l'Escola Oficial d'Idiomes Virtual Valenciana.  
7. La documentació requerida s'ha d'enviar l'adreça electrònica de l'eoivirtual.com: 47546280@gsy.sqq.jx fins al 9 de desembre de 2022.  
  
8. En el cas de no enviar la documentació en el període indicat, la persona perd el dret a ocupar la plaça assignada.  
9. La informació complementària per a la matrícula estarà accessible en: www.eoivirtual.com.  
  
Tercer  
Les condicions generals, les condicions d'accés, la formalització de la matrícula als cursos virtuals, les faltes d'assistència i l'avaluació, la devolució de taxes, la matriculació del personal del centre, la difusió de la informació, el compliment de la norma i la protecció de dades, i qualsevol aspecte relatiu al procés d'admissió i matrícula regulat en aquesta resolució i que no hi entre en contradicció, són les mateixes que va establir la Resolució de 31 d'octubre de 2022, del director general de Política Lingüística i Gestió del Multilingüisme, per la qual s'estableix el calendari i el procés d'admissió i matrícula per al curs acadèmic 2022-2023 en l'Escola Oficial d'Idiomes Virtual Valenciana (DOGV 9463/04.11.2022).  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de novembre de 2022.- El director general de Política Lingüística i Gestió del Multilingüisme: Rubén Trenzano Juan.  
  
  
  
ANNEX I  
Cronograma dels tràmits del 2n procés d'admissió i matrícula de l'EOI virtual valenciana   
Curs 2022-2023  
  
Obertura de la petició d'e-torn en: www.eoivirtual.com Des de les 09.00 hores del dia 23   
de novembre fins que s'esgoten els torns  
Obertura de l'assistent de matrícula telemàtica per a les persones amb torn assignat en: www.eoivirtual.com Des del 24 de novembre fins al 25 de novembre de 2022  
Lliurament per correu electrònic de la documentació, si calguera, a l'adreça: 82900762@obl.lsz.io Fins al 9 de desembre de 2022  
Matrícula de persones en llista d'espera Fins al 15 de desembre de 2022